**Ministru kabineta noteikumu projekta “Kārtība, kādā izglītības iestādes dibinātājs novērtē izglītības iestādes vadītāja profesionālo darbību” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Kārtība, kādā izglītības iestādes dibinātājs novērtē izglītības iestādes vadītāja profesionālo darbību” (turpmāk – MK noteikumu projekts) izstrādāts ar mērķi regulēt kārtību, kādā izglītības iestāžu dibinātāji novērtē izglītības iestāžu vadītāju profesionālo darbību.MK noteikumu projekts stājas spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK noteikumu projekts izstrādāts, pamatojoties uz Izglītības likuma 14. panta 46. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumi izstrādāti, ņemot vērā 2021. gada 8. aprīļa Grozījumus Izglītības likumā, kuros noteikta izglītības iestādes izglītības iestādes dibinātāja iesaiste izglītības kvalitātes nodrošināšanā. Izglītības likuma 14. panta 46. punktā ietverts deleģējums Ministru kabinetam noteikt kārtību, kādā izglītības iestāžu dibinātāji novērtē izglītības iestāžu vadītāju profesionālo darbību (jāizdod līdz 2021. gada 31. jūlijam). Vienlaikus grozījumi paredz, ka izglītības iestādes vadītājs saskaņā ar Izglītības attīstības pamatnostādnēm un izglītības iestādes dibinātāja noteiktajiem mērķiem veido un attīsta izglītības iestādes kvalitātes sistēmu un nodrošina ikgadēju izglītības iestādes pašvērtēšanu (Izglītības likuma 30. panta 3.5 daļa), kā rezultātā tiek sagatavots pašnovērtējuma ziņojums, kuram ir publiskojama un nepubliskojama daļa.MK noteikumu projekts paredz kārtību, kādā izglītības iestāžu dibinātāji novērtē izglītības iestāžu (izņemot augstskolas un koledžas) vadītāju (turpmāk – vadītājs) profesionālo darbību.Vadītāja profesionālās darbības novērtēšanas mērķis ir veicināt vadītāja profesionālās darbības attīstību un nepārtrauktu profesionālo pilnveidi, tādējādi uzlabojot vadītāja darba, tā vadītās izglītības iestādes darbības un izglītības programmas īstenošanas kvalitāti, kā arī stiprināt izglītības iestādes dibinātāja iesaisti un atbildību izglītības iestādes vadīšanas procesos.Vadītāja profesionālās darbības mērķus izglītības iestādes dibinātājs vai tā deleģētais pārstāvis (turpmāk – dibinātājs) nosaka ne vēlāk kā mēneša laikā no vadītāja darba uzsākšanas vadītāja amatā, bet novērtēšanu veic ne retāk kā reizi trijos gados. Dibinātājs var noteikt vadītāja profesionālās darbības novērtēšanas kārtību (tostarp paredzēt novērtēšanas regularitāti, kā arī personas, kuras piedalās novērtēšanā, detalizēt novērtēšanas norisi utt.) un izmantot elektronisko sistēmu personāla novērtēšanai (ja tāda ir izveidota). Dibinātājs vadītāja mērķu noteikšanā un profesionālās darbības novērtēšanā var iesaistīt izglītības iestādes pārstāvjus, izglītības ekspertus, izglītības iestādes sadarbības partneru vai pašvaldības pārstāvjus.Nosakot vadītāja profesionālās darbības mērķus novērtēšanas periodam, ņem vērā Izglītības likuma 30. pantā noteiktos izglītības iestādes vadītāja pienākumus un atbildību. Lai vērtētu vadītāja profesionālo darbību, dibinātājam sadarbībā ar vadītāju būtu svarīgi definēt vadītāja profesionālās darbības mērķus (piemēram, pēc TRIKS (SMART) principiem un sasniedzamos rezultātus (kvantitatīvi un kvalitatīvi)) novērtēšanas periodam, tostarp, lai novērtētu sniegumu izglītības inovāciju jomā, jaunāko pedagoģijas un izglītības vadības atziņu ieviešanu izglītības iestādē, noteikt pārmaiņas izglītības iestādes darbībā un izglītības programmas īstenošanā u.tml. MK noteikumu projektā noteikta izglītības iestādes vadītāja profesionālās darbības novērtēšana, neievērojot novērtēšanas periodu, ko dibinātājs veic, ja tiek konstatēti būtiski pārkāpumi vadītāja profesionālajā darbībā (piemēram, amata pienākumu nepamatota nepildīšana, novēlota, nolaidīga vai nekvalitatīva pildīšana, ko tostarp, piemēram, konstatējis pats dibinātājs, Izglītības kvalitātes valsts dienests (turpmāk – dienests), Valsts bērnu tiesību aizsardzības inspekcija, Veselības inspekcija) vai būtiski pazeminājusies izglītības iestādes darbības vai izglītības programmas īstenošanas kvalitāte (piemēram, kārtējā akreditācijā kvalitātes vērtēšanas kritērijs ir novērtēts ar kvalitātes vērtējuma līmeni “jāpilnveido” vai zemāku). Tādējādi tiks nodrošināta nepārtraukta vadītāju profesionālās darbības uzraudzība, izglītības kvalitātes pilnveide, lai uz pārmaiņām izglītības kvalitātē dibinātājs varētu reaģēt nekavējoties. Ja vadītāja profesionālā darbība atbilst Izglītības likuma 30. pantā noteiktajam, dibinātājs nosaka vadītāja profesionālās darbības mērķus nākamajam novērtēšanas periodam. Savukārt, ja vadītāja profesionālā darbība neatbilst Izglītības likuma 30. pantā noteiktajam, dibinātājs nosaka vadītajam steidzami veicamus uzdevumus profesionālās darbības pilnveidei. Dienests izglītības iestādes (izņemot augstskolas, koledžas, citas Izglītības likumā noteiktās institūcijas, kā arī interešu izglītības un pieaugušo neformālās izglītības iestādes) vadītāja profesionālās darbības (tostarp, ārkārtas) novērtēšanu veic atbilstoši Ministru kabineta 2020. gada 6. oktobra noteikumos Nr. 618 “Izglītības iestāžu, eksaminācijas centru, citu Izglītības likumā noteiktu institūciju un izglītības programmu akreditācijas un izglītības iestāžu vadītāju profesionālās darbības novērtēšanas kārtība” (turpmāk – MK noteikumu Nr. 618) noteiktajai kārtībai. Vērtējot vadītāja profesionālās darbības kvalitātes jomas “Laba pārvaldība” kritērijus “Administratīvā efektivitāte”, “Vadības profesionālā darbība” un “Atbalsts un sadarbība” (MK noteikumu Nr. 618 28. punkts un 26.4. apakšpunkts), tiek vērtēta izglītības iestādes darba pašvērtēšana un attīstības plānošana, izglītības iestādes vadības darbs un personāla pārvaldība, izglītības iestādes darbības efektivitāte un finanšu jautājumu risināšana, izglītības iestādes sadarbība ar citām institūcijām. |
| 3. | Projekta izstrādē iesaistītās institūcijas un publiskas personas kapitālsabiedrības | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekts ietekmē Izglītības iestāžu reģistrā reģistrēto izglītības iestāžu (izņemot augstskolas un koledžas) vadītājus un to dibinātājus.Izglītības iestādes (dati uz 09.06.2021.; kopā 2583):- vispārējās izglītības iestādes – 640;- profesionālās pamata un vidējās izglītības iestādes – 53;- profesionālās ievirzes izglītības iestādes – 251;- profesionālās tālākizglītības un pilnveides izglītības iestādes – 602;- speciālās izglītības iestādes – 44;- pirmsskolas izglītības iestādes – 667;- pieaugušo neformālās izglītības iestādes – 203;- interešu izglītības iestādes – 123. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projektā vadītāju profesionālās darbības novērtēšanā dibinātājs var izmantot elektronisko sistēmu personāla novērtēšanai (ja tāda ir izveidota).  |
| 3. | Administratīvo izmaksu monetārs novērtējums | Dibinātāju un dienesta administratīvās izmaksas tiks nodrošinātas budžeta ietvaros. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 |  0 |
| 5. Precizēta finansiālā ietekme | X | 0 | X | 0 | X |  0 |  0 |
| 5.1. valsts pamatbudžets |  0 | 0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK noteikumu projekts tiks īstenots dibinātāju esošo budžeta līdzekļu ietvaros, tādējādi nav nepieciešams veidot jaunas amata vietas. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Izglītības un zinātnes ministrija izstrādā Ministru kabineta noteikumu projektu par prasībām sistēmiskai izglītības kvalitātes nodrošināšanai. |
| 2. | Atbildīgā institūcija | Izglītības un zinātnes ministrija, dienests. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par MK noteikumu projektu dienests ir informējis visu veidu izglītības iestāžu vadītājus profesionālās kompetences pilnveides kursos “Demokrātiska pārvaldība izglītības iestādē” un plāno informēt Izglītības pārvalžu vadītājus. |
| 2. | Sabiedrības līdzdalība projekta izstrādē | MK noteikumu projektu plānots publicēt Izglītības un zinātnes ministrijas tīmekļvietnē (<https://izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti>), dienesta tīmekļvietnē (<https://ikvd.gov.lv/aktualitates/>) un arī Valsts kancelejas tīmekļvietnē (<https://www.mk.gov.lv/lv/ministru-kabineta-diskusiju-dokumenti>). |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vadītāji, dibinātāji, dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts neparedz jaunu institūciju izveidi, esošu institūciju likvidācija vai reorganizāciju. MK noteikumu projekts tiks īstenots esošo cilvēkresursu ietvaros. |
| 3. | Cita informācija | Nav. |

Izglītības un zinātnes ministre A. Muižniece

Vīza:

Valsts sekretārs

Inita Juhņēviča 67358078

inita.juhnevica@ikvd.gov.lv